Nyeste Skilderie af Kiøbenhavn, 1829-04-28
En ny Tilbygning til Arrestanter blev 1785 opført. Saasnart man i Hovedvagten faaer Tilladelse at gaae videre frem, over Broen, da falder strax i Øjnene skraas for paa den venstre Side, liggende lige for Smedien, en zirlig grundmuret Bygning, 67 Alen lang, 13 Fag bred, to Etager høi, med Kielder under, ziret i Frontispicen ved hver Ende med Kong Christian den 6tes kronede Navn i dobbelt Chiffer. J den ene Ende af denne Hovedbygning boer den ældste Eqvipagemester, som har en Deel smukke Værelser i begge Etager til frie Beboelse. J Midten neden under i første Etage er en Betalingsstue, hvor Admiralitetet udbetaler til Søfolkene deres Løn, ligesom den og bruges i anden Fald til andre Ting. J Midten ovenpaa i den anden Etage holdes ConstructionsKommission i en Sal. Her ere ogsaa Værelser, til Collegium mathematicum mechanicum, og andre til Skibsbyggeriet henhørende Videnskaber, over hvilke holdes for Dhr. Sø-Officierer Forelæsninger af en Lector Mathescos, som er Professor ved Universitetet. Her gjemmes en anselig Deel mathematiske Instrumenter. Oven og nedentil i den anden Ende af denne Bygning, eller i første og anden Etage, have nogle kongelige civile Betjente ved Holmen, nemlig Eqvipage- og Fabrik=Skriver, Takkelloftsskriver og Materialforvalter ved Egetømret sine Contoirer. Aftegning af denne Bygning sees i Thurahs Havn, hod. T. 76. (Dens Brug blev efter Branden 1795 forandret. Fra den Tid er her Admiralitets- og Commissariats=Collegiets Forsamlings Værelse og Collegial-Contoirer. Paa den venstre Side af bemeldte Kanal-Bro sees inde paa Gammelholm et langt og stort grundmuret Hovedmagazin, beliggende langs med Bolværket af Holmens krumme Kanal, og strækkende sig ligehen til Gjethusets Kanal. J dette store Hovedmagazin, som er 24 Alen højt, og bestaaer af 2 lange Fløie, der ved en i Midten opført Pavillon ere forbundne, forvares alle Ankertouge, alle Slags Toug, Blok- og Jern-Værk, samt alle andre adskillige Ting, som til den kongl. Orlogsslaades og Holmens Vedligeholdelse haves liggende i allerstørste Forraad. Man seer her ethvert Orlogsskibs fulde Takkellage, i sine visse Værelser henlagt, sorteret og numereret, saa og hvert Slags for sig selv fra andre adskilt, alt saa ordentlig forvaret, at ved en hastig Udrustning hvert Stykke strax fra sit behørige Sted kan udtages, og findes i sin behørige Orden, ligesom og uden for hver Magazindør nedlægges i Pramme, for at henføres til de Steder hvor det skal bruges. Hin i Midten opførte Pavillon, som i Thuras Havn. Hod. Tabel 75 er afbildet, er Alen høi, 24 Alen bred, inddeelt i tre Etasier, og ziiret med et Steenportal og Kong Christian 6tes Navn med Krone over, paa den mod Kanalen eller Byen vendende Side. J Frontispicen ere Neptunus og Minerva i Steen udhugne; og paa Taget er et lidet igjennembrudt Spiir 16 Alen højt, i hvis Spidse er Neptuns Billede med Treforken; det er 4 Alen højt. J Taarnet er en Klokke, hvormed dagligen ringes for Holmens Mandskab til og fra Arbeide. I Pavillonens første eller nederste Etage, som er hvælvet heelt igjennem, er Sø-Etatens Hoved-Archiv, i anden eller mellemste Etage forvares alle Slags kurisse mekaniske og mathematiske Instrumenter og Maskiner, og i den tredie eller øverste allehaande kostbare, rare og mærkværdige Modeller af Skibe, Kraner, Møller, m. m. især vedkommende Skibsbyggeriet selv, eller andre ved Holmen værende Indretninger. Thi samtlige Modeller, som ved Gammelholms Modelkammer forfærdiges, naar enten nye Skibe skal bygges eller andre mekaniske Værker indrettes, blive derefter i denne Pavillon bevarede.